РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

19 Број: 06-2/390-15

5. октобар 2015. године

Б е о г р а д

ЗАПИСНИК

18. СЕДНИЦЕ ОДБОРА ЗА ЗАШТИТУ ЖИВОТНЕ СРЕДИНЕ

ОДРЖАНЕ 5. ОКТОБРА 2015. ГОДИНЕ

Седница је почела у 12,06 часова.

Седници је председавао др Бранислав Блажић, председник Одбора.

Седници су присуствовали чланови Одбора: Адриана Анастасов, Соња Влаховић, Ивана Стојиљковић, Гордана Зорић, Гордана Топић, Ивана Динић, Момо Чолаковић и Нада Лазић.

Седници Одбора су присуствовали заменици одсутних чланова Одбора: Младен Лукић (заменик Јездимира Вучетића) и Душан Јановић (заменик Виолете Лутовац), као и народни посланик Анамарија Вичек.

Седници нису присуствовали чланови Одбора: Владимир Петковић, Бобан Бирмачевић, Јездимир Вучетић, Виолета Лутовац, Дејан Николић, Ђорђе Косанић, Иван Карић и Шаип Камбери.

Седници су присуствовали: представници Министарства пољопривреде и заштите животне средине: министар проф. др Снежана Богосављевић Бошковић, в.д. помоћници министра Слободан Ердељан, Младен Младеновић и Александар Весић, Александра Дошлић, начелник Одељења за заштићена подручја и еколошку мрежу, Славица Стојановић, виши саветник у Сектору за заштиту животне средине, као и представници Зелене столице: Александра Кнез Милојковић из НВО „За заједничко добро“, Братислав Попрашић из Крушевачког еколошког центара, Стеван Петровићa из Београдске отворене школе и Гордана Грујић из Удружења Оаза из Београда.

На предлог председника Одбора, једногласно, усвојен је следећи:

Д н е в н и р е д :

1. Разматрање амандмана на Предлог закона о националним парковима;
2. Разно.

Пре преласка на разматрање утврђеног дневног реда, усвојен је једногласно, без примедаба, записник 17. седнице Одбора.

Прва тачка дневног реда - **Разматрање амандмана на Предлог закона о националним парковима**

На предлог председника Одбора, Одбор је одлучио (са девет гласова за и један члан Одбора није гласао) да се Одбор о амандманима изјасни у два гласања и то: једним гласањем о свим амандманима које је Влада прихватила и једним гласањем о свим амандманима које Влада није прихватила, осим о оном амандману, за који неко од чланова Одбора жели да се о њему Одбор посебно изјасни.

Председник Одбора је прочитао списак амандмана које је Влада прихватила и предложио да Одбор предложи Народној скупштини да прихвати наведене амандмане, а да се о амандману на члан 22, који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и мр Дејан Чапо Одбор посебно изјасни.

Одбор је, једногласно, прихватио предлог председника Одбора и одлучио да предложи Народној скупштини да прихвати следеће амандмане:

- на члан 7. који су заједно поднели народни посланици Зоран Живковић и Владимир Павићевић;

- на члан 11. који је поднео народни посланик Младен Лукић;

- на члан 17. који је поднео народни посланик Момо Чолаковић;

- на члан 18. који су заједно поднели народни посланици др Милорад Мијатовић, проф. др Бранко Ђуровић, Милена Бићанин, др Иван Бауер, проф. др Владимир Маринковић, проф. др Весна Бесаровић, др Муамер Бачевац, Мехо Омеровић, Бранка Бошњак и Несторовић Љиљана;

- на члан 21. који је поднео народни посланик Владимир Павићевић;

- на члан 21. који је поднео народни посланик Зоран Живковић;

- на члан 21. који су заједно поднели народни посланици Дејан Николић, Борислав Стефановић, Гордана Чомић, Иван Јовановић, Драган Шутановац, Балша Божовић, мр Александра Јерков, Горан Ћирић, Весна Мартиновић, Весна Марјановић, Јована Јовановић, Јован Марковић и Аида Ћоровић;

- на члан 22. који су заједно поднели народни посланици Зоран Живковић и Владимир Павићевић;

- на члан 22. који су заједно поднели народни посланици Дејан Николић, Борислав Стефановић, Гордана Чомић, Иван Јовановић, Драган Шутановац, Балша Божовић, мр Александра Јерков, Горан Ћирић, Весна Мартиновић, Весна Марјановић, Јована Јовановић, Јован Марковић и Аида Ћоровић;

- на члан 23. који су заједно поднели народни посланици Марко Ђуришић, др Нинослав Стојадиновић, Снежана Маловић, Биљана Хасановић Кораћ, Горан Богдановић, Бранка Каравидић, Слободан Хомен и др Благоје Брадић;

- на члан 23. који је поднео народни посланик Владимир Павићевић;

- на члан 23. који је поднео народни посланик Зоран Живковић;

- на Прилог Предлога закона, који је поднео народни посланик Младен Лукић.

Председник Одбора је предложио да се одбор посебно изјасни о амaндаману на члан 22. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и мр Дејан Чапо, а који је Влада прихватила. Објаснио је да, ако га и Одбор прихвати, он постаје саставни део предлога закона и да се о њему Народна скупштина неће посебно изјашњавати, а да он сматра да тај амандман не треба прихватити, јер је мишљења да стручњаци, који ће бити чланови Стручног савета, треба да примају новчану накнаду за обављен посао.

У дискусији која је уследила, учествовали су: Гордана Зорић, Нада Лазић и др Бранислав Блажић.

Члан Одбора Гордана Зорић подржала је аргументацију коју је председник Одбора изнео, а члан Одбора Нада Лазић, која је један од подносилаца амандмана, остала је при аргументима изнетим у образложењу амднамана.

Уследило је гласање о овом амандману и Одбор се изјаснио са два гласа за, три гласа против и пет чланова Одбора није гласало.

У 12:23 часова, седница Одбора је прекинута због консултација о овом амандману.

\*

\* \*

У 12:30 часова, седница је настављена.

На предлог председника Одбора, поновљено је гласање о овом амандману и Одбор је једногласно (11 гласова за) одлучио да предложи Народној скупштини да прихвати амандман на члан 22. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и мр Дејан Чапо.

Министар проф. др Снежана Богосављевић Бошковић обавестила је Одбор да је, после поновног читања амандмана поднетих на Предлог закона о националним парковима, одлучила да прихвати и четири амандмана које је Влада одбила и то:

- на члан 2. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и мр Дејан Чапо;

- на члан 2. који су заједно поднели народни посланици Анамарија Вичек, Балинт Пастор, Арпад Фремонф и Золтан Пек;

- на члан 22. који су заједно поднели народни посланици др Милорад Мијатовић, проф. др Бранко Ђуровић, Милена Бићанин, др Иван Бауер, проф. др Владимир Маринковић, проф. др Весна Бесаровић, др Муамер Бачевац, Мехо Омеровић, Бранка Бошњак и Несторовић Љиљана;

- на члан 23. који су заједно поднели народни посланици Дејан Николић, Борислав Стефановић, Гордана Чомић, Иван Јовановић, Драган Шутановац, Балша Божовић, мр Александра Јерков, Горан Ћирић, Весна Мартиновић, Весна Марјановић, Јована Јовановић, Јован Марковић и Аида Ћоровић.

Истакла је да су прихватљиви и амандмани на:

- члан 23. који су заједно поднели народни посланици др Милорад Мијатовић, проф. др Бранко Ђуровић, Милена Бићанин, др Иван Бауер, проф. др Владимир Маринковић, проф. др Весна Бесаровић, др Муамер Бачевац, Мехо Омеровић, Бранка Бошњак и Несторовић Љиљана и

- члан 25. заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и мр Дејан Чапо,

ако подносиоци амандмана поднесу исправке, који би ове амандмане учинили и правно-технички исправним, када је у питању амандман на члан 23, односно ако подносиоци амандмана на члан 25, исправком овог амандмана, избришу први део амандмана којим се додаје нови став 2, који није прихватљив, а оставе само део који се односи на измену става 3. овог члана. Истакла је да ће, ако ови амандмани буду исправљени у складу са оним што је навела, на седници Народне скупштине прихватити и ова два амандмана.

На предлог председника Одбора, Одбор је, једногласно (са 10 гласова за), одлучио да предложи Народној скупштини да прихвати следеће амандмане:

- на члан 2. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и мр Дејан Чапо;

- на члан 2. који су заједно поднели народни посланици Анамарија Вичек, Балинт Пастор, Арпад Фремонф и Золтан Пек;

- на члан 22. који су заједно поднели народни посланици др Милорад Мијатовић, проф. др Бранко Ђуровић, Милена Бићанин, др Иван Бауер, проф. др Владимир Маринковић, проф. др Весна Бесаровић, др Муамер Бачевац, Мехо Омеровић, Бранка Бошњак и Несторовић Љиљана;

- на члан 23. који су заједно поднели народни посланици Дејан Николић, Борислав Стефановић, Гордана Чомић, Иван Јовановић, Драган Шутановац, Балша Божовић, мр Александра Јерков, Горан Ћирић, Весна Мартиновић, Весна Марјановић, Јована Јовановић, Јован Марковић и Аида Ћоровић.

На предлог председника Одбора, Одбор је (са девет гласова за и један члан Одбора није гласао), одлучио да предложи Народној скупштини да одбије следеће амандмане:

- којим се, после члана 1, додаје нови члан 2, који је поднео народни посланик Милан Петрић;

- на члан 3. који је поднео народни посланик проф. др Јанко Веселиновић;

- на члан 4. који је поднео народни посланик Милан Петрић;

- на члан 8. који је поднео народни посланик Момо Чолаковић;

- на члан 9. који су заједно поднели народни посланици Дејан Николић, Борислав Стефановић, Гордана Чомић, Иван Јовановић, Драган Шутановац, Балша Божовић, мр Александра Јерков, Горан Ћирић, Весна Мартиновић, Весна Марјановић, Јована Јовановић, Јован Марковић и Аида Ћоровић;

- на члан 11. који су заједно поднели народни посланици Марко Ђуришић, др Нинослав Стојадиновић, Снежана Маловић, Биљана Хасановић Кораћ, Горан Богдановић, Бранка Каравидић, Слободан Хомен и др Благоје Брадић;

- на члан 11. који је поднео народни посланик проф. др Јанко Веселиновић;

- на члан 12. који су заједно поднели народни посланици Дејан Николић, Борислав Стефановић, Гордана Чомић, Иван Јовановић, Драган Шутановац, Балша Божовић, мр Александра Јерков, Горан Ћирић, Весна Мартиновић, Весна Марјановић, Јована Јовановић, Јован Марковић и Аида Ћоровић;

- на члан 14. који је поднео народни посланик Милан Петрић;

- на члан 14. који су заједно поднели народни посланици Марко Ђуришић, др Нинослав Стојадиновић, Снежана Маловић, Биљана Хасановић Кораћ, Горан Богдановић, Бранка Каравидић, Слободан Хомен и др Благоје Брадић;

- на члан 15. који је поднео народни посланик Милан Петрић;

- на члан 16. који је поднео народни посланик Милан Петрић;

- на члан 20. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и мр Дејан Чапо;

- на члан 21. са исправком, који је поднео народни посланик Милан Петрић;

- на члан 23. који је поднео народни посланик Милан Петрић;

- на члан 24. који су заједно поднели народни посланици Марко Ђуришић, др Нинослав Стојадиновић, Снежана Маловић, Биљана Хасановић Кораћ, Горан Богдановић, Бранка Каравидић, Слободан Хомен и др Благоје Брадић;

- на члан 25. који су заједно поднели народни посланици Дејан Николић, Борислав Стефановић, Гордана Чомић, Иван Јовановић, Драган Шутановац, Балша Божовић, мр Александра Јерков, Горан Ћирић, Весна Мартиновић, Весна Марјановић, Јована Јовановић, Јован Марковић и Аида Ћоровић;

- на члан 25. који је поднео народни посланик проф. др Јанко Веселиновић.

За известиоца Одбора на седници Народне скупштине одређен је др Бранислав Блажић, председник Одбора.

О амандманима на члан 23. који су заједно поднели народни посланици др Милорад Мијатовић, проф. др Бранко Ђуровић, Милена Бићанин, др Иван Бауер, проф. др Владимир Маринковић, проф. др Весна Бесаровић, др Муамер Бачевац, Мехо Омеровић, Бранка Бошњак и Несторовић Љиљана и на члан 25. заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и мр Дејан Чапо, Одбор се није изјаснио.

Друга тачка дневног реда – **Разно**

Министар проф. др Снежана Богосављевић Бошковић предложила је да Одбор организује јавна слушања о изменама и допунама Закона о заштити животне средине, изменама и допунама Закона о управљању отпадом и изменама и допунама Закона о заштити природе, с обзиром на то да ће се ове измене и допуне ускоро наћи у процедури Народне скупштине. Истакла је да је боље да се текстови ових измена и допуна размотре док су још у фази нацрта закона и да се већ у тој фази представе народним посланицима.

Информисала је Одбор да је учествовала у припремној конференцији о климатским променама, организованој пре одласка наше делегације на Конференцију у Паризу, на којој су француски и немачки амбасадор, Мајкл Давенпорт и представници УНДП-а изнели позитивне оцене на досадашњи рад Министарства у овој области.

У дискусији која је уследила учествовали су: др Бранислав Блажић, Александар Весић и Александра Кнез Милојковић.

Председник Одбора објаснио је да је потребно да чланови Одбора и Зелена посланичка група буду упознати са решењима у нацрту закона и да већ у тој фази упуте своје сугестије и покушају да кроз дијалог измене одређена решења. На тај начин би се појаснила решења народним посланицима, па би они већ били упознати са концептом за који се предлгач определио када предлог закона уђе у процедуру Народне скупштине. Кроз тај прелиминарни дијалог, искристалисало би се да ли је неки закон потребно мењати или је целисходније доношење новог закона.

Указано је на то да је европска регулатива подложна променама, па када се таман усагласимо са њом, она се измени, посебно у области заштите животне средине. Постављено је питање да ли је целисходније одржати једно јавно слушање или за сваки нацрт закона по једно. Наведено је да је за двадесетак дана реално очекивати да радна гупа заврши текст ових измена и допуна.

Истакнуто је да је свако усаглашавање прописа из области заштите животне средине са регулативом Европске уније велики корак за нас. Скренута је пажња на примену закона, јер се показало да се закони у пракси не примењују у довољној мери. Скренута је пажња и на измене и допуне Просторног плана подручја посебне намене Националног парка Копаоник, којим се мењају границе овог националног парка. Апострофирана је улога Одбора да штити националне интересе када су у питању национални паркови. Истакнуто је да је важно да не постоје партијски интереси када се заступају национални интереси у овај области.

Седница је завршена у 13:01 часова.

СЕКРЕТАР ПРЕДСЕДНИК

Милица Башић др Бранислав Блажић